थाना मे एकदम शांति रहै ,केओ नॉलिस नै करै ,कोनो शिकायत नै । ई सुशासनक समै छलै ,जंगल राज खतम भ' गेल रहै । बदमाश ,चोर ,बलत्कारी ,जेबकटबा,खूनी ,सेन्ह मारनाहर सब आबै त' मालिकक खरचा अलग आ चीताक लेल गिफ्ट अलग ,सब अपना ओकादि कें हिसाबें । जेना खूनी खस्सी आनै त' जेबकतरा खरहा. . . . . मतलब पूराक पूरा सुव्यवस्था रहै । कोनो तरहक अराजकता नै । सभक हिसाब फिक्स्ड । दिक्कत छलै छोटका दरोगा ,जमेदार आ सिपाही सब कें । मुदा की करै ओ सब ,बच्चा बाबू पहिले सँ क्रोधी छलखिन आ आब हरदम चीता रहै छै ,से की करबहक हौ भैया सब । 